شەفەق نیوز- ریکی جرویس، کومدییەن ئنگلیسی-ئامریکایی، ک موجری بەرنامەێل خەڵات گوڵدن گڵوب‌یش ساڵ 2020یش بی، وتگە: ئیوە وازیکارەێلە ئەڕا هەر کەسێ لەتان بخوازێ، ئەر داعشیش بی، هەمجا وازی دکەن، ئوو تەنیا مەرجتان یەسە ک شەواچەێ بڵاو کردن کارەێلەتان هەمیشانی ببێگ و بەردەنگ فرەترێ بداشتووبێ.
ئەوی تووقیاگە و تونیاگە ئەڵە سلبریتییەێلە و وتگە: هە ئەڕا یەسە ک لەتان دخوازم وەختێ دیانە بان سنەگە خەڵاتەگەتان وەربگرن و بچن ملەگەردەو ببن و کەمتر قسەێ قەوین قەوین بکەن چوون دە لاێ م رەنگێ، چەنە زاڕوو مەدرەسەیێگیش نەدزانن. تکایە، بیانە بان سن و لە خاون بەرنامەێلەتان، لە باوە، لە دایە و لە خوداێ خوەتان سپاسێ بکەن و بچنە رێیتان و بچن بتەپن دە شوونەێ خوەتان، هە یە بەستانە و بەس.
